Dylan Macallister

Dylan Macallister (født 17. mai 1982) er en australsk fotballspiller. Han har siden vinteren 2004 spilt for den norske eliteserieklubben Brann, men 29. mars 2006 valgte Macallister å skrive under på treårskontrakt med fotballklubben Lyn. Den 193 cm høye angrepsspilleren fikk dermed med seg totalt 12 mål på 45 kamper for Brann.

Macallister startet sin profesjonelle karriere i den australske klubben Olympic Sharks, der han like godt scoret i debutkampen i 1999. Etter å ha scoret ti mål på 35 kamper i løpet av tre sesonger, byttet han klubb til Northern Spirit i 2002. Her klarte han seg såpass brukbart at han ble hentet av den sveitsiske klubben Aarau men dagen etter at han hadde suksess ombestemte han seg og brøt kontrakten. Etter å ha spilt nok en sesong i Northern Spirit, kom han til Brann på prøvespill i januar 2004 og klarte seg såpass bra at han fikk kontrakt.

Allerede i Branns første hjemmekamp i 2004-sesongen markerte Macallister seg da han scoret to mål mot Molde. Han slet imidlertid med å følge opp den gode starten på Brann-karrieren i tillegg til at han hadde problemer med skader og lave blodverdier. Han klarte derfor ikke å etablere seg på Brann-laget igjen før høsten 2005 i Bengt Sæternes' skadefravær.

Macallister har spilt for aldersbestemte landslag i Australia og var toppscorer for sitt landslag da de kvalifiserte seg til OL i Athen. Likevel ble han ikke funnet god nok for troppen. Han har én kamp for Australias herrelandslag i fotball.

Macallisters kone er norsk og han ønsket derfor i 2011 å returnere til Norge og Bergen og var aktuell for Løv-Ham. Dette ble det imidlertid ikke noe av på grunn av at det ikke ville være mulig å få signert papirene i Norge før overgangsvinduet stengte.bt.no Paul Addo til Odd, Macallister glipper 

 Karriere som spiller 
(Sist oppdatert 21. februar 2011)
KlubbKamperMålPeriode Olympic Sharks35101999-2002 Northern Spirit3052002-2004 Brann3042004-2006 Lyn1732006-2008 Sarpsborg 08 (lån)922006 Central Coast Mariners3652008-2010 Wellington Phoenix FC2272010-2011 Breiðablik632011-

 Referanser 

 Eksterne lenker 

 Profil på lynfotball.net

Kategori:Australske fotballspillere
Kategori:Fotballspillere for SK Brann
Kategori:Fotballspillere for Lyn Fotball
Kategori:Fotballspillere for Sarpsborg 08 FF
Kategori:Fotballspillere for Central Coast Mariners
Kategori:Fotballspillere for Wellington Phoenix FC
Kategori:Fotballspillere for Gold Coast United
Kategori:Fotballspillere for Melbourne City FC
Kategori:Personer fra Manly
Kategori:Australske fotballspillere i Norge